paragraph_text: Drim ima dva ušća, što je posljedica odvajanja jednog rukavca u mjestu Vau-Dejësu. Jedan rukavac ide prema jugu. Taj rukavac je nekada prolazio pokraj grada Lješa i ulijevao se u Jadransko more a danas ponire dvadesetak kilometara od račve. Drugi ide prema zapadu, te se južno od Skadra ulijeva u Bojanu, neposredno nakon njenog izlaska iz Skadarskog jezera.